ঢাকা, ২৫ আগস্ট, এবিনিউজ : বিশ্বের সবচেয়ে আলোচিত রোহিঙ্গা সংকটের এক বছর পূর্ণ হচ্ছে আজ শনিবার (২৫ আগস্ট)। গত এক বছরে মিয়ানমারকে নানা ধরনের চাপ প্রয়োগ করার পরও রোহিঙ্গা প্রত্যাবাসন হয়নি। মিয়ানমারের সঙ্গে শুধু আলোচনা অব্যাহত রয়েছে। এদিকে রাখাইন রাজ্যে উপযোগী পরিবেশ না থাকায় রোহিঙ্গারা এখনো বাংলাদেশে আসছে। তবে কক্সবাজারে থাকা রোহিঙ্গারা বলছেন, এখনো তারা নিজের ভূমি মিয়ানমারের রাখাইনে ফিরতে চান।